Wookieet

Wookieet tai wookiet ovat "Tähtien sota" -universumissa esiintyviä kuvitteellisia olentoja. Niillä on ruskea karvapeite ja ne ovat kotoisin Kashyyyk-planeetalta. Wookieet ovat isokokoisia, erittäin voimakkaita ja voivat kasvaa erittäin pitkiksi. Tunnetuimmat wookiet ovat Chewbacca ja Tarfful. 
Kuvaus.
Aikuiset wookieet ovat yleensä pidempiä kuin useimmat ihmiset, kasvaen enimmillään jopa 2,21 metrin pituisiksi. Ne ovat hyvin vahvoja ja voivat jopa repiä viholliselta käsivarren irti. Wookieeiden turkki peittää niiden koko ihon, eivätkä ne koskaan pukeudu suojaaviin vaatekappaleisiin. Wookieeilla on myös pitkä elinkaari ja ne voivat elää vuosisatoja vanhoiksi.
Wookieet ovat hyvin moraalintajuista kanssa. Elämänvelka on heille pyhä asia ja he pysyvät uskollisina heitä auttaneille henkilöille, niin kuin Chewbacca pysyi uskollisena Han Sololle, toimimalla tämän apupilottina "Millennium Falcon" -kevytrahtialuksella. He myös kohtelevat lähimpiä ystäviään osana ”kunniaperhettään”, Chewbacca nähdessä Hanin ohella myös Leia Organan ja Luke Skywalkerin osana omaa kunniaperhettään.
Pelottavasta ja temperamenttisesta luonteestaan huolimatta, he kykenevät ymmärtämään edistynyttä teknologiaa. "Millennium Falconin" apupilottina toimimisen lisäksi, Chewbacca ymmärsi myös robotiikkaa ja yritti jopa asentaa C-3PO:n takaisin kokoon "Imperiumin vastaiskussa", vaikka ei siinä täysin onnistunutkaan. Chewbacca oppi myös nopeasti ohjaamaan AT-ST-talsijaa Endorin taistelun aikana "Jedin paluussa". Wookieet ovat näppäriä valmistamaan erilaisia esineitä etenkin puusta. Wookieeiden käsityötä ovat mm. oevvaor-katamaraanit, jotka esiintyvät "". Wookieet osaavat valmistaa myös puisia aseita. Heille käsityötaidot ovat eloonjäämistaitoja.
Eläimellisten äänihuultensa vuoksi wookieet osaavat puhua ainoastaan omaa kieltään, shyriiwook, joka muodostuu monimutkaisista karjahduksista. Wookieet ymmärtävät kuitenkin peruskieltä ja on myös ihmisiä, jotka ymmärtävät shyriiwookia, mutta vielä harvempi ihminen osaa itse matkia shyriiwookia. 
Nimi ”wookiee” on lähtöisin George Lucasin ensimmäisestä pitkästä elokuvasta "THX 1138". Elokuvassa yksi ääninäyttelijöistä improvisoi ajokohtauksen aikana: ”I think I just ran over a Wookiee on the expressway.”
Kashyyyk.
Kashyyyk on trooppinen metsäplaneetta ja wookieeiden kotiplaneetta. Planeetan läpimitta oli 12 765 kilometriä ja sillä oli kolme kuuta. Planeetan yleisin kasvi olivat wroshyr-puut, joiden latvoihin wookieet rakensivat kotinsa. Planeetta oli osa Galaktista tasavaltaa ja Kloonisotien jälkeen, kun planeetasta tuli osa Galaktista Imperiumia, wookieet vangittiin ja vietiin orjatyövoimaksi Imperiumin laitoksiin eri puolille galaksia.
George Lucas suunnitteli alun perin, että Endor olisi wookieeiden kotiplaneetta, mutta koska Chewbacca selvästi tunsi hyvin kehittyneen teknologian ja oli "Millennium Falconin" alupilotti, Lucas tunsi ristiritaa wookieeiden esittämisestä alkukantaisena kansana. Niinpä hän muutti Endorin ewokien kotiplaneetaksi. Kashyyyk itse teki esiintymisensä televisioelokuvassa "Star Wars Holiday Special" sekä myöhemmin kaanonin ensiesiintymisensä teatterielokuvassa "".
Esiintymiset.
Elokuva.
"Sithin kostossa" Kashyyykillä wookieet käyvät sotaa Itsenäisten aurinkokuntien konfederaatiota vastaan ja Yoda matkustaa sinne auttamaan heitä sodankäynnissä. Mutta kun kloonisotilaat saavat käskyn 66, Chewbacca ja Tarfful auttavat Yodan pakoon Kashyyykiltä.
Videopelit.
Kashyyyk esiintyy monissa "Tähtien sota" aiheisissa peleissä, kuten ', ', ', ', ', ', ', ', ', ', ', ja '.
Historia.
Kaanon.
Kashyyyk, joka siihen aikaan tunnettiin myös nimellä G5-623, joutui vaikutusvaltaisen asekauppaa harjoittavan Czerka Arms -yhtiön miehittämäksi. He orjuuttivat wookieet, jotka myöhemmin ajoivat yhtiön pois planeetalta.
Kashyyyk taisteli vuosituhansia myöhemmin Galaktisen tasavallan puolella Kloonisodissa. Jedineuvoston suurmestari Yoda matkusti planeetalle auttamaan wookieeita taistelussa. Se oli yksi Kloonisotien viimeisistä taisteluista. Kesken taistelun kloonikomentaja Gree ja tuntematon kloonitiedustelusotilas saivat käskyn 66 ja yrittivät tappaa Yodan. Yoda oli aistinut muiden jedien kuolemia Voiman kautta ja surmasi Green ja tiedustelusotilaan ennen kuin nämä ehtivät edes yrittää tappaa hänet. Chewbacca ja Tarfful auttoivat Yodaa pakenemaan planeetalta senaattori Bail Organan ja käskystä 66 selvinneen Obi-Wan Kenobin luokse. Kashyyykin taisteluun jo aiemmin osallistuneen Luminara Undulin luultiin myös kuolleen käskystä 66, kunnes vasta myöhemmin paljastui, että hän oli selvinnyt hengissä vuosia kunnes Imperiumin inkvisiittorit olivat lopulta löytäneet ja surmanneet hänet.
"Legends".
Tuhat vuotta ennen Galaktisen tasavallan muodostamista, Kashyyyk oli osa rakatalaisten Ääretöntä Imperiumia. Rakatalaiset muuttivat planeetan niin, että sen lehvistö muuttui epätavallisen suureksi, sellaiseksi kuin se modernilla aikakaudella tunnettiin. Planeetan pinta peittyi varjoihin kilometrien korkuisten wroshyr-puiden alle. Vaaralliset eläimet asettuivat pinnalle, tehden siitä puiden latvoja vaarallisemman paikan. Planeetan pinnalle oli kätketty sijainnin paljastavan tähtikartan palanen.